16Jvol. 1 Jurnalul Oficial al Uniunii Europene 29 31994D0558 L 212/15 JURNALUL OFICIAL AL COMUNITĂȚILOR EUROPENE 17.8.1994 DECIZIA COMISIEI din 17 iunie 1994 cu privire la încheierea Convenției privind definirea statutului școlilor europene (94/558/CECO) COMISIA COMUNITĂȚILOR EUROPENE, având în vedere Tratatul de instituire a Comunității Europene a Cărbunelui și Oţelului și, în special, articolul 95 alineatul (1) al acestuia, având în vedere avizul conform al Consiliului, după consultarea Comitetului consultativ, întrucât Comunitatea Europeană a Cărbunelui și Oţelului dorește să asigure educarea în comun a copiilor personalului său în școli europene, în vederea asigurării bunei funcţionări a instituțiilor comunitare și facilitării îndeplinirii misiunilor lor; întrucât, pen- tru aceasta, statele membre inițiale au semnat, la 12 aprilie 1957, Convenția privind definirea statutului școlilor europene; întrucât, pentru a eficientiza funcționarea acestor școli și a ține mai bine seama de rolul pe care îl joacă în acest proces Comunitatea, Consiliul și miniștrii educației reuniți în cadrul Con- siliului au cerut, la 31 mai 1990, elaborarea unui proiect al unei noi convenții privind școlile europene; întrucât participarea Comunității Europene a Cărbunelui și Oţe- lului la punerea în aplicare a convenției menționate este necesară pentru atingerea obiectivelor Comunității; întrucât Comunitatea Europeană a Cărbunelui și Oţelului parti- cipă la această punere în aplicare exercitându-și competențele care rezultă din normele stabilite prin convenție și prin actele adop- tate ulterior în conformitate cu dispozițiile convenției menționate; întrucât este necesar, aşadar, să se încheie convenția menționată de către Comunitatea Europeană a Cărbunelui și Oțelului; întrucât tratatul nu prevede, pentru adoptarea prezentei decizii, alte autorități care să acționeze decât cele prevăzute în articolul 95 din Tratatul CECO, DECIDE: Articolul 1 Se aprobă Convenția privind definirea statutului școlilor europene în numele Comunității Europene a Cărbunelui și Oțelului. Textul convenției se anexează la prezenta decizie (1). Articolul 2 Președintele Comisiei procedează la depunerea actului de aprobare în conformitate cu articolul 33 din convenție. Adoptată la Luxemburg, 17 iunie 1994. Pentru Comisie Președintele Jacques DELORS () JOL212,17.8.1994,p. 3.